פרויקט שבועות: אביגיל מייזליק במתכונים שיעשירו לכם את שולחן החג :: חדשות בית שמש מהדריניוז
USD 3.606 0.139
GBP 4.7868 0.367
JPY 3.2374 0.254
EUR 4.0927 0.09
AUD 2.5593 0.047
CAD 2.7122 0.411
DKK 0.5484 0.091
NOK 0.4227 -0.047
ZAR 0.2501 -0.2
SEK 0.3914 0.128
CHF 3.6038 0.136
JOD 5.0855 0.118
EGP 0.2088 0.53
כ"ח אייר ה'תשע"ח 13/05/18
בלעדי למהדריניוז: רעיונות של מתכונים שאת כולם ניתן להקפיא מראש! מתכונים קלים ומסובכים יותר, מלוחים ומתוקים, מתוך תקווה להעשיר את שולחנות החג בעירנו, ושנזכה כולנו בבית שמש - לחג שמח, קדוש ומלא תורה.
השבת הבאה עלינו לטובה צמודה לשבועות ובכך מחברת את היום הקדוש עם החג הקדוש והופכת אותו למאורע מאתגר במיוחד. הנשים בעירנו האהובה בית שמש, כבר נחלצו חושים למשימה, והן נמצאות בהכנות מלאות שמחה והתרגשות לקראת החג, מוציאות את המתכונים החלביים לקראת השולחן המיוחד של שבועות, מחליפות רעיונות והצעות ופוקדות את חנויות המזון ומדפי הגבינות המתפקעים ממש מרוב שפע, הצעות, חידושים ומבצעים. מרוב מתכונים ורעיונות ממש קשה לבחור אילו מתכונים יוכנו לחג, וזו הופכת להיות כמעט סוג של תחרות בין המתכונים הרבים - שלא קל להחליט מי ומי יהיו הזוכים בה. לכן השתדלתי להביא כאן מספר רעיונות של מתכונים שאת כולם ניתן להקפיא מראש! מתכונים קלים ומסובכים יותר, מלוחים ומתוקים, מתוך תקווה להעשיר את שולחנות החג בעירנו, ושנזכה כולנו בבית שמש - לחג שמח, קדוש ומלא תורה.
פשטידת קישואים, בטטות וגבינה
גליל גבינת עיזים קשה
מחממים תנור לחום של 180 מעלות. מרדדים את הבצק לעיגול בעובי חצי ס"מ ומשטחים אותו בתבנית עם חור במרכז, כמו בתמונה. יוצרים חור קטן יחסית במרכז הבצק ומתאימים אותו עד שהוא מתלבש בצורה טובה על התבנית. פורסים את הקישואים, הבטטות והגבינה לפרוסות דקות בעובי חצי ס"מ. קוצצים את הבזיליקום ומפזרים אותו על הבצק. מסדרים את הבטטות, הקישואים והגבינה אחד על גבי השני כקלפים מסביב לכל התבנית בצורה עגולה.
מערבבים היטב את השמנת המתוקה, הביצים, מלח ופלפל עד לקבלת תערובת אחידה. יוצקים בזהירות את השמנת על הירקות אך נזהרים שהיא לא תציף את הפשטידה. אופים למשך 25-30 ד', עד שהבצק זהוב והמלית מתייצבת. מגישים חם.
עוגת גבינת שמנת ברוטב דובדבנים
את טעמה העשיר והמרקם המעודן של עוגת הגבינה בנוסח אמריקאי משלימים דבדובנים איכותיים, מבושלים בסירופ וחמאה. את העוגה אופים בתוך אמבט מים רותחים שמעניקים לה מרקם מעודן במיוחד.
דרגת קושי: בינונית זמן אפיה: שעה ורבע כ-12 מנות
ספריי שמן לפי הצורך
חצי כוס דובדבנים מיובשים
מחממים תנור לחום של 160 מעלות. מכינים את הבצק: מערבבים את הפירורים עם החמאה. מרפדים תבנית עגולה קפיצית בקוטר 22 ס"מ בניר אפיה, מרססים אותה במעט ספריי שמן ומניחים עליו את הפירורים בצורה אחידה ומהודקת. מעבירים למקפיא.
מכינים את המלית: מערבבים בקערה את הגבינה, הביצים, הסוכר, הוניל, והשמנת החמוצה לקרם אחיד. מוציאים את התחתית ויוצקים עליה את תערובת הגבינה. מצפים בשכבה כפולה של ניר כסף את העוגה מבחוץ ומניחים בתוך תבנית בינונית. מעבירים לתנור ויוצקים בזהירות מים רותחים לתבנית החיצונית כך שהעוגה מוקפת במים עד לחצי מגובהה. אופים שעה ורבע, עד שעיגול פנימי בעוגה עדיין יהיה רוטט. מכבים את התנור ומצננים את העוגה. מוציאים ומקרר 24 שעות.
מכינים את הציפוי: שמים את הדובדבנים, המים והסוכר בסיר קטן, מביאים לרתיחה ומבשלים חמש ד'. מוסיפים תוך כדי בחישה את החמאה ומערבבים ללא הפסקה עד שהיא נמסה. מוסיפים את הליקר אם רוצים ויוצקים בעדינות על העוגה. מצננים כחצי שעה ומגישים.
מכינים את הבצק: יוצקים את הקמח על משטח עבודה בצורה של "הר". יוצרים בתוכו חור סגור היטב מכל הצדדים ויוצקים פנימה את החלמונים, הביצים והשמן. מתחילים לעבד את הביצים והקמח תוך כדי ערבוב עד שהכל מתאחד. ניתן גם לעשות את כל התהליך במיקסר עם וו קיי. לאחר שכל הבצק מתאחד מתחילים ללוש אותו על משטח העבודה או במיקסר למשך 5-6 ד'. עוטפים בניילון ומעבירים למקרר לחצי שעה.
מחלקים את הבצק לארבע חלקים. מרדדים חלק אחד לעלה ארוך וצר בעובי דק ככל האפשר. מחלקים בעין את הבצק לשניים. מברישים את החצי הראשון במים בעזרת מברשת. מניחים על החצי הראשון כפיות עם מלית במרחק מה זו מזו. מקפלים את החצי השני על החצי הראשון כך שכל המליות יהיו מכוסות. מהדקים בעזרת האצבעות מסביב לכל מלית כדי שלא יהיו כיסי אוויר והבצק יהיה מהודק היטב. בעזרת חותכן עוגיות משונן או עגול חותכים עיגולים מסביב לכל מלית לקבלת עיגול רביולי מושלם. מקפלים אם רוצים את קצוות העיגולים לצורה של "קרפלה" או "טורטליני" או משאירים את העלה עגול – לבחירה. מניחים על תבנית מקומחת בקמח, סולת או קמח תירס, ומקפידים שהרביולי לא יגעו זה בזה. מכינים באותה צורה את כל הכמות.
מכינים את הרוטב: ממיסים את החמאה ומזהיבים בה את השום למשך דקה או שתיים. מוסיפים את הפטריות, מתבלים במלח ופלפל ומבשלים עד שהפטריות מזהיבים ואין נוזלים במחבת. מוסיפים את השמנת המתוקה, מביאים לרתיחה ומכבים את האש.
מרתיחים סיר עם מים ומעט מלח ומבשלים בו את הרביולי כחמש ד' או עד שהרביולי צפים. מעבירים את הרביולי בעזרת כף מחוררת למחבת עם הרוטב, מתבלים במלח ופלפל, מביאים לרתיחה ומכבים. מפזרים מלמעלה גבינה ובזיליקום קצוץ ומגישים.
כוסות טריקולד ומקופלת
כל כך קל להכין את הטריקולד הזה, בעצם זה טריקולד לעצלנים. ממיסים את השוקולד ומקציפים עם קצפת ובין לבין – פירורי מקופלת להעצמת השמחה.
דרגת קושי: קלה 6 כוסות טריקולד
חבילת חטיפי מיני מקופלת לפי הצורך
מכינים את מרכיבי הטריקולד: מבשלים את השוקולד הלבן עם כף חמאה ועם 150 מ"ל שמנת מתוקה, בוחשים כל הזמן עד שהקרם מתאחד. מעבירים לקערה ושומרים במקרר.
מכינים באותה צורה גם את שוקולד החלב ולאחר מכן את השוקולד המריר.
מקררים לפחות שעה.
מקציפים כל אחת מהתערובות עד שהיא תפוחה יותר ואוורירית.
מכינים את הכוסות: מפוררים לתחתית הכוס מקופלת בכמות שתכסה את הקרקעית, ויוצקים שכבה ראשונה של שוקולד לבן. יוצקים עליה שוקולד חלב ולבסוף שוקולד מריר. תוקעים חצי מקל של מקופלת בקצה. מכינים ככה את כל הכוסות.
פרויקט שבועות: למתכונים נוספים של אביגיל מייזליק לחצו כאן
חדשות העיר תהלוכת ספר התורה ברמה ג אמש
חדשות העיר דעה: השמש במרחק שנות אור